Antivirusul Avira și AdGuard, o aplicație care blochează reclamele, avertizează că site-ul Ministerului Educației www.edu.ro folosește în prezent resursele computerelor de pe care este accesat pentru a mina criptomonede, potrivit testelor efectuate de HotNews.ro pe mai multe PC-uri și browsere web.

Dezactivarea aplicației AdGuard arată cum la accesarea site-ului www.edu.ro gradul de folosire a procesorului PC-ului urcă instant la 100%, lucru ce ar fi imposibil să se întâmple la accesarea unei simple pagini web, au observat jurnaliștii.

De asemenea, în codul sursă al paginii edu.ro există două trimiteri către site-uri cu escorte din Turcia. Link-urile nu sunt active, iar Ministerul Educației nu a avut până acum o reacție cu privire la acest lucru bizar de pe site-ul oficial.

Citește aici articolul despre testele efectuate de HotNews